2. ΝΟΜΟΘΕΤ. ΔΙΑΤΑΓΜΑ υπ’ αριθ. 1338 της 2/5 Φεβρ. 1973 (ΦΕΚ Α’31) Περί ρυθμίσεως θεμάτων τινών αφορώντων εις το Ίδρυμα «Αρχεία ταινιών της Ελλάδος». Άρθρ.1.-1.Το δια του υπ’ αριθ. 105/1963 Β.Δ. «περί εγκρίσεως συστάσεως Ιδρύματος υπό τίτλον: «Αρχεία ταινιών της Ελλάδος (ταινιοθήκη της Ελλάδος)», συσταθέν Ίδρυμα εποπτεύεται υπό του Υπουργείου Πολιτισμού και Επιστημών. 2.Το ως άνω Ίδρυμα επιχορηγείται εκ του Κρατικού Προϋπολογισμού, της σχετικής πιστώσεως εγγραφομένης εις τον ειδικόν προϋπολογισμόν του Υπουργείου Πολιτισμού και Επιστημών. Κυβερνητικός Επίτροπος Άρθρ.2.-1-Παρ’ αυτώ διορίζεται Κυβερνητικός Επίτροπος ανώτερος υπάλληλος του Υπουργείου Πολιτισμού και Επιστημών, δι’ αποφάσεως του Υπουργού Πολιτισμού και Επιστημών, δημοσιευομένης δια της Εφημερίδος της Κυβερνήσεως. 2.Ο Κυβερνητικός Επίτροπος μετέχει των εργασιών του Διοικητικού Συμβουλίου άνευ ψήφου, ασκεί την εκ μέρους του Υπουργού Πολιτισμού και Επιστημών εποπτείαν επί της κανονικής και ευρύθμου λειτουργίας του Ιδρύματος, της διαχειρίσεως της υπό του Κράτους παρεχομένης χορηγίας, της πιστής εφαρμογής της διεπούσης τούτο νομοθεσίας, τηρών ενήμερον περί πάντων τούτων τον Υπουργόν, ιδία ως προς την πραγμάτωσιν των σκοπών του Ιδρύματος. 3.Ο Κυβερνητικός Επίτροπος δικαιούται να ζητήση παρά του Προέδρου την σύγκλησιν του Διοικητικού Συμβουλίου, οσάκις κρίνη τούτο ενδεδειγμένον. 4.Εις περίπτωσιν λήψεως υπό του Διοικητικού Συμβουλίου αποφάσεως μη συμφώνου προς την κειμένην νομοθεσίαν, ο Κυβερνητικός Επίτροπος δικαιούται να ζητήση την αναστολήν εκτελέσεως αυτής, μέχρι ου αποφανθή επί του θέματος ο αρμόδιος Υπουργός. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Μετά τη σελ. 814) Σελ. 814,01 Τεύχος 489-Σελ. 89 723 Ταινιοθήκη της Ελλάδος 31.Ι.μ.2 724 